03/02/2015 | Administración LocalMunicipal
A Laracha
Exposición pública acordo XGL, sesión extraordinaria de 22/01/2015 relativo á reclamación fronte ao prego de cláusulas administrativas particulares do contrato da xestión, explotación e mantemento do ximnasio e da piscina municipal da Laracha

Presentada reclamación por Servizos Deportivos de Galicia, S. L. (rexistro de entrada no Concello número 145, de 12 de xaneiro de 2015), no que se solicita que se subsane o prego de cláusulas administrativas do contrato, a Xunta de Goberno Local, en sesión de 22 de xaneiro de 2015, adoptou o seguinte acordo: PRIMEIRO.- Desestimar a solicitude de recálculo do canon incluído no Prego de cláusulas administrativas particulares que rexen a contratación da xestión do servizo público, mediante concesión, da xestión, explotación e mantemento do ximnasio e da piscina municipal da Laracha solicitada por Servizos Deportivos de Galicia, S. L. en tanto que segundo o informe do interventor: · “Non debe modificarse o canon máximo a percibir pola empresa adxudicataria, e que se recolle na mesma cláusula 4ª, xa que a comparación entre gastos e ingresos previstos para o cálculo do mesmo debe facerse tendo en conta a totalidade deses gastos e ingresos, sexan os mesmos tributarios ou non. En concreto, a estimación do I. V. E. realízase unicamente a efectos de cumprir coa esixencia do artigo 87.2 do Texto Refundido da Lei de Contratos do Sector público, aprobado por Real Decreto Lexislativo 3/2011, de 14 de novembro, de indicar como partida independente o I. V. E. É mais, a estes efectos, os cálculos teñen en conta o tipo de I. V. E. máximo, o 21%. Pero a execución efectiva do contrato, e o I. V. E. que se aplique ao mesmo durante a mesma, dependerá das circunstancias concretas da empresa adxudicataria, polo que incluso podería ser inferior. · Por último, debe terse en conta que o Estudo do equilibrio económico é un cálculo teórico, que se basea en datos estimados e aproximados, e especialmente neste expediente se elabora coa limitación de falta de datos reais debido, como se explica no mesmo, ás circunstancias acaecidas coa anterior concesionaria”. SEGUNDO.- Rectificar o erro material advertido na cláusula 4ª do Prego de cláusulas administrativas particulares que rexen a contratación da xestión do servizo público, mediante concesión, da xestión, explotación e mantemento do ximnasio e da piscina municipal da Laracha, de xeito que onde di: “Sinalase como importe do contrato o importe de 1.677.657, 74 euros (1.386,494,00 euros de custo estimado e 291.163,74 euros de IVE) Segundo o estudio económico de explotación non é preciso realizar ningún investimento inicial para poñer en funcionamento o servizo público. O estudio económico de explotación fai as seguintes previsións de ingresos e gastos por parte do concesionario: ….” “ Sinalase como importe do contrato o importe de 1.677.657, 74 euros (1.563.112,32 euros de custo estimado e 114.545,42 euros de IVE) Segundo o estudio económico de explotación non é preciso realizar ningún investimento inicial para poñer en funcionamento o servizo público. O estudio económico de explotación fai as seguintes previsións de ingresos e gastos por parte do concesionario: ….” TERCEIRO.- Comunicar o presente acordo de desestimación do recálculo do canon a Servizos Deportivos de Galicia, S. L e publicar o acordo de rectificación de erro material no BOP e no Perfil do contratante do concello da Laracha indicando que a modificación non supón cambio substancial e polo tanto non procede a apertura de novo prazo de licitación, con indicación de que presente acordo é un acto de trámite que non pon fin á vía administrativa e como tal non procede a interposición e recursos contra o mesmo. Non entanto, contra as resolucións e actos de trámite que decidan, directa ou indirectamente, o fondo do asunto, determinen a imposibilidade de continuar o procedemento, produzan indefensión o prexuízo irreparable a dereitos e intereses lexítimos, de conformidade co art.107.1 da Ley 30/1992, de 26 de Novembro, de Régimen Jurídico de las Administraciones Públicas y del Procedimiento Administrativo Común, poderase interpoñer o recurso potestativo de reposición que se poderá fundar en calquera dos motivos de nulidade ou anulabilidade previstos nos arts.31 e seguintes do Texto Refundido de la Ley de Contratos del Sector público, aprobado por Real Decreto Legislativo 3/2011, de 14 de noviembre. O prazo para interpoñer o recurso potestativo de reposición será de un mes e o prazo máximo para ditar e notificar a resolución será de un mes desde a súa interposición, segundo o artigo 117 da Ley 30/1992. A incomparecencia neste trámite non impide a interposición dos recursos procedentes contra a resolución definitiva do procedemento. A Laracha, 26 de xaneiro de 2015 O alcalde José Manuel López Varela